વડોદરામાં રહેતી 15 વર્ષીય ઇન્સિયાને ફેમસ સિંગર બનવાની ઇચ્છા છે. તેની માતા નજમા(મેહેર વિજ) પોતાની પુત્રીના સપના પૂરા કરવા માંગે છે. પંરતુ ઇન્સિયાના પિતા ખૂબ કડક અને રૂઢિચુસ્ત છે. આવા વાતાવરણમાં પણ ઇન્સિયા અને તેની માતા તેના પિતા આસપાસ ન હોય ત્યારે થોડું મનોરંજન કરી લે છે. પોતાની માતાના સૂચનથી ઇન્સિયા ઇન્ટરનેટ પર પોતાના સિંગિગ વીડિયો પોસ્ટ કરવાનું શરૂ કરે છે અને પોતાનું નામ રાખે છે સિક્રેટ સુપરસ્ટાર. તે બુરખો પહેરીને સિંગિગ વીડિયો પોસ્ટ કરે છે, જેથી તેની ઓળખાણ છતી ન થાય. તેના વીડિયો વાયરલ થાય છે અને તે મ્યૂઝિક ડાયરેક્ટર શક્તિ કુમાર(આમિર ખાન)ના ધ્યાનમાં આવે છે. શું ઇન્સિયા પોતાના પિતાના વિરોધ અને ડરને ઓવરકમ કરીને સફળતાની સીડી પર પગલું ભરી શકશે?